stanford-oval/wikipedia huggingface dataset:
קייל צ'נדלר
פילמוגרפיה > טלוויזיה

סיור של חובה (1990)
חזית הבית (1991–1993)
צפון ודרום (1994)
חזית הבית (1996)
מהדורה מוקדמת (1996–2000)
מה לגבי ג'ואן (2001)
מאורת האריות (2003)
ובכיכובו של פאנצ'ו וילה בתפקיד עצמו (אנ') (2003) - סרט טלוויזיה של HBO
האנטומיה של גריי (2006–2007)
אורות ליל שישי (2006–2011)
המלך היל (2008)
רובוט צ'יקן (2011)
אבא אמריקאי (2014)
קשר דם (2015–2017)
איש משפחה (2016)
מלכוד 22 (2019–הווה)
ראש העיר של קינגסטאון (2021–הווה)
הקרב על אובר (אנ') (2022)
לנטרנים (2026)
הערות שוליים

↑  Nellie Andreeva, ‘Lanterns’: Kyle Chandler Set To Star As Hal Jordan In DC Series For HBO, Deadline Hollywood, ‏October 9, 2024
| פרס אמי לבידור בפריים טיים לשחקן ראשי בסדרת דרמה |
| --- | --- | --- |
| 1956‏-1970 | רוברט יאנג (1956) • רוברט יאנג (1957) • ריימונד באר (1959) • רוברט סטאק (1960) • ריימונד באר (1961) • א.ג'. מרשל (1962) • א.ג'. מרשל (1963) • ביל קוסבי (1966) • ביל קוסבי (1967) • ביל קוסבי (1968) • קרל בץ (1969) • רוברט יאנג (1970) |  |
| 1971‏-1990 | האל הולברוק (1971) • פיטר פאלק (1972) • ריצ'רד תומאס (1973) • טלי סוואלס (1974) • רוברט בלייק (1975) • פיטר פאלק (1976) • ג'יימס גארנר (1977) • אד אסנר (1978) • רון ליבמן (1979) • אד אסנר (1980) • דניאל ג'יי. טראוואנטי (1981) • דניאל ג'יי. טראוואנטי (1982) • אד פלאנדרס (1983) • טום סלק (1984) • ויליאם דניאלס (1985) • ויליאם דניאלס (1986) • ברוס ויליס (1987) • ריצ'רד קיילי (1988) • קרול או'קונור (1989) • פיטר פאלק (1990) |  |
| 1991‏-2010 | ג'יימס ארל ג'ונס (1991) • כריסטופר לויד (1992) • טום סקריט (1993) • דניס פרנץ (1994) • מנדי פטינקין (1995) • דניס פרנץ (1996) • דניס פרנץ (1997) • אנדרה בראואר (1998) • דניס פרנץ (1999) • ג'יימס גנדולפיני (2000) • ג'יימס גנדולפיני (2001) • מייקל צ'יקליס (2002) • ג'יימס גנדולפיני (2003) • ג'יימס ספיידר (2004) • ג'יימס ספיידר (2005) • קיפר סאת'רלנד (2006) • ג'יימס ספיידר (2007) • בריאן קראנסטון (2008) • בריאן קראנסטון (2009) • בריאן קראנסטון (2010) |  |
| 2011-היום | קייל צ'נדלר (2011) • דמיאן לואיס (2012) • ג'ף דניאלס (2013) • בריאן קראנסטון (2014) • ג'ון האם (2015) • ראמי מאלק (2016) • סטרלינג קיי בראון (2017) • מת'יו ריס (2018) • בילי פורטר (2019) • ג'רמי סטרונג (2020) • ג'וש או'קונור (2021) • לי יונג-ג'ה (2022) • קירן קאלקין (2023) ‏•‏‏ הירויוקי סנאדה (2024) |  |
| --- | --- |
בקרת זהויות :  NLI: 987007432375805171  PLWABN: 9812567277905606  BIBSYS: 14015806  BNE: XX1184820  BnF: cb14163323b (data)  CiNii: DA19728550  GND: 1016952201  ISNI: 0000 0001 1444 9499  LCCN: no2007102838  NKC: xx0155549  NLK: KAC2020Q9512  NTA: 314141863  SUDOC: 157064751  VIAF: 56819238   WorldCat (עם VIAF): 56819238
על גבורה ואהבה

| --- | --- |
כרזת הסרט
כרזת הסרט
 מבוסס על:  רומן של פול הורגן
 בימוי:  ראול וולש
 הופק בידי:  ויליאם רייט
 תסריט:  ג'ון טוויסט
 עריכה:  דייוויד ווייג'ס
 שחקנים ראשיים:  טרוי דונהיו סוזן פלשט 
 מוזיקה:  מקס שטיינר
 צילום:  ויליאם קלוטייר
 מדינה:  ארצות הברית ארצות הברית
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  27 במאי 1964
 משך הקרנה:  117 דקות
 שפת הסרט:  אנגלית
 סוגה:  מערבון, סרט דרמה 
 מקום התרחשות:  אריזונה 
 הכנסות:  $1,200,000
 דף הסרט ב־IMDb
 
על גבורה ואהבה (באנגלית: A Distant Trumpet) הוא מערבון אמריקאי משנת 1964 בבימויו של ראול וולש (סרטו האחרון), עם טרוי דונהיו וסוזן פלשט בתפקידים הראשיים.
התסריט מבוסס על הרומן " A Distant Trumpet" של פול הורגן (אנ') משנת 1960.
הסרט צולם באריזונה ובניו מקסיקו ויש בו סצנות מרהיבות של קרבות בין פרשים אמריקאים לפרשים אינדיאנים משבט האפאצ'י.
זה סרטם המשותף השני והאחרון של דונהיו ופלשט. הם התאהבו בצילומי "הכל אודות אהבה" (1962) ונישאו. בסרט הזה הם היו בשיא הצלחתם אך הם התגרשו בסיום הצילומים ומכאן החלה הקריירה של דונהיו לדעוך.
תקציר העלילה

לוטננט שני מאט האזרד (טרוי דונהיו), בוגר טרי של וסט פוינט, נשלח בשנת 1883 למחנה "פורט דליברי" של צבא ארצות הברית בטריטוריית אריזונה.
המפקד במקום הוא לוטננט ראשון תדי מיינוורינג (ויליאם ריינולדס) ואתו נמצאת במקום גם אשתו היפה קיטי (סוזן פלשט) שכבר בפגישה ראשונה שניהם מתרשמים זה מזה.
האזארד מבחין במשמעת הירודה במקום ובחוסר המיומנות של החיילים ומתחיל מיד באימונים ובהטלת עונשים על מפירי ההוראות. הוא מסלק את סילי ג'ונס (קלוד אקינס) שמביא לחיילים עם עגלתו, משקאות חריפים וזונות.
האפאצ'י תוקפים שיירה ובה קיטי. מאט מציל אותה והם נאלצים להסתתר בלילה מהגשם במערה ומגלים אהבה זה לזה. באחד הפעמים מתקיפים האינדיאנים את שיירתו של תדי מיינוורינג והוא נהרג. קיטי הופכת לאלמנה וקשריה עם מאט מתחזקים.
מאט מאורס ללורה (דיאן מקביין) שמגיעה מוושינגטון לפורט דליברי ומוצאת יריבה בדמותה של קיטי. מתחיל מאבק בין שתי הנשים על ליבו של מאט.
למקום מגיע כוח גדול של פרשים בפיקודו של גנרל קווינט (ג'יימס גרגורי) במטרה להכניע את האפאצ'י ולסיים את המלחמה. בהתנגשות של הכוחות עם מאות סוסים נהרגים אינדיאנים רבים בפיקודו של "נשר המלחמה" והם נסוגים למקסיקו.
קווינט רוצה לסיים את המלחמה בדרכי שלום. הוא מטיל על מאט לצאת למקסיקו ביחד עם סייר אינדיאני להיפגש עם נשר המלחמה ולהבטיח לו כי יוכלו לחזור לאזור השמורה שלהם באריזונה. הצעתו מתקבלת אך כשהם חוצים את הנהר לאריזונה, הם נעצרים על ידי מייג'ור מילר שמודיע כי הם יועברו לפלורידה ולא לשמורה שלהם באריזונה. מאט חובט במילר ועוזב את המקום.
כעבור זמן מוזמן מאט ביחד עם הגנרל קווינט לוושינגטון לקבל מידי מזכיר המלחמה את מדליית הכבוד של הקונגרס. לאחר שהוא מקבל את המדליה הוא מוחה על הבגידה באינדיאנים ומחזיר את המדליה וגם הגנרל מודיע על התפטרותו. מזכיר המלחמה מתקשר לנשיא צ'סטר ארתור וגם קווינט משוחח אתו והנשיא נותן פקודה להחזיר את האינדיאנים לשמורה באריזה.
מאט חוזר לפורט דליברי ביחד עם אשתו החדשה קיטי. הוא כעת מפקד המחנה בדרגת מייג'ור וכל החיילים מקיפים את הזוג הצעיר ומצדיעים להם.
צוות השחקנים

| שם השחקן/ית | שם הדמות | הערות |
| --- | --- | --- |
| טרוי דונהיו | לוטננט מאט האזרד |  |
| סוזן פלשט | קיטי מיינוורינג |  |
| דיאן מקביין | לורה | ארוסתו של מאט |
| ג'יימס גרגורי | אלכסנדר קווינט | מייג'ור גנרל |
| קלוד אקינס | סילי ג'ונס |  |
| ויליאם ריינולד | לוטננט מיינוורינג |  |
סטריפטיז (סרט)

| --- | --- |

כרזת הסרט "סטריפטיז"
 מבוסס על:  Strip Tease 
 בימוי:  אנדרו ברגמן 
 הופק בידי:  אנדרו ברגמן ומייק לובל
 תסריט:  תסריט: אנדרו ברגמן ספר: קרל היאסן
 עריכה:  אן קוטס 
 שחקנים ראשיים:  דמי מור, ברט ריינולדס
 מוזיקה:  הווארד שור 
 צילום:  סטפן גולדבלט 
 מדינה:  ארצות הברית 
 חברת הפקה:  קאסל רוק אנטרטיינמנט, סרטי סוני 
 חברה מפיצה:  סרטי קולומביה, נטפליקס 
 שיטת הפצה:  וידאו על פי דרישה 
 הקרנת בכורה:  28 ביוני 1996
 משך הקרנה:  117 דקות
 שפת הסרט:  אנגלית 
 סוגה:  סרט המבוסס על יצירה ספרותית, דרמה קומית, קומדיית סקס, סרט ארוטי, סרט דרמה 
 מקום התרחשות:  דרום פלורידה, מיאמי 
 תקציב:  50 מיליון דולר
 הכנסות באתר מוג'ו:   striptease
 פרסים:  פרס פטל הזהב לשיר המקורי הגרוע ביותר  פרס פטל הזהב לבמאי הגרוע (אנדרו ברגמן)  פרס פטל הזהב לתסריט הגרוע (אנדרו ברגמן)  פרס פטל הזהב לזוג/להקה הגרועים ביותר (ברט ריינולדס, דמי מור) 
 דף הסרט ב־IMDb
 
סטריפטיז (באנגלית: Striptease) הוא סרט קולנוע אמריקאי משנת 1996, המבוסס על ספר בעל אותו שם.
הסרט, המשלב קומדיה ואירוטיקה, עוסק בחשפנית גרושה הנאבקת לקבל משמורת על בתה הצעירה. הסרט, בו מככבת דמי מור בתפקיד הראשי, גרף כ-113 מיליון דולר בהקרנות ברחבי העולם, אך נחל כישלון מוחלט בביקורות.
תקציר העלילה

ארין, שהתגרשה זה מכבר מבעלה, מגלה כי הוענקה לו משמורת על בתם המשותפת. כדי לממן את המאבק המשפטי הדרוש להשבת בתה לחזקתה, מתחילה ארין לעסוק בחשפנות. עד מהרה היא מגלה כי אחד מלקוחותיה הקבועים הוא חבר קונגרס שמתאהב בה ואף מבקש להינשא לה. בעוד ארין מצליחה להחזיר לחזקתה את בתה, הרי שיחסיה המתהדקים עם חבר הקונגרס מעלים בה חשדות כי הלה רוצח יריבים פוליטיים. לאחר שהיא מצליחה להקליט אותו מתוודה על מעורבות ברציחות, חבר הקונגרס נעצר וארין יכולה לחזור לחייה הרגילים עם בתה.
ביקורות ומחלוקות אודות הסרט

בעוד חלק מהעניין נבע מליהוקה של מור כשחקנית הראשית, ועוד בעבור שכר שיא לשחקנית באותה תקופה – 12.5 מיליון דולר, הרי שרוב העניין בסרט התמקד בעירום המופגן בו ושאר מחלוקות שעורר. מלבד מור וברט ריינולדס, אשר גילם את חבר הקונגרס, רוב השחקנים הראשיים האחרים בסרט לא היו כוכבים באותה תקופה. לעומת זאת, העניין הציבורי התעורר כאשר נודע שאת דמות בתה של ארין גילמה בתה האמיתית של מור, רומר וויליס, אשר באחת הסצנות צפתה באמה רוקדת בעירום. מור פטרה את השאלה המוסרית ואמרה כי "אנו לא מביישים את הגוף, אלא מעודדים אותו כמשהו טבעי ויפה, ואני רוחצת עם ילדיי ומסתובבת לידם ערומה".
הסרט עורר מחלוקות נוספות עקב נושאו, שרבים ראו כמבזה נשים, והעירום שבו. גם הפוסטר שליווה את הסרט, בו הוצגה מור עירומה לחלוטין עורר התנגדות מצד ה-MPAA – האחראים על דירוג הסרטים בארצות הברית על פי מגבלות גיל וכדומה.
מעבר למחלוקות שהסרט עורר, הוא נחל כישלון חרוץ בביקורות. באתר Rotten Tomatoes, המרכז ביקורות קולנוע ממבקרים שונים, רק 12% מהביקורות היו חיוביות. הסרט זכה במספר פרסי ראזי, בהם הסרט הגרוע ביותר. מבחינה קופתית הסרט כשל בארצות הברית, עם הכנסות בסך 33 מיליון דולר בלבד, על אף שפיצה על כך מעט בהפצתו העולמית בה גרף למעלה מ-80 מיליון דולר נוספים.
הערות שוליים

↑   ניו יורק טיימס, דמי מור: "האלימות האמיתית היתה מה שעשיתי לעצמי", באתר הארץ, 23 בספטמבר 2024
↑  A.J. Jacobs,‏ Hanging on the Meat Rack, באתר Entertainment Weekly,‏ 19 במאי 1995
↑  Bill Tush,‏ Demi Moore puts her all into movie roles, באתר CNN,‏ 28 ביוני 1996
↑  "Striptease", באתר ביקורות הסרטים Rotten Tomatoes (באנגלית)
↑  Striptease, באתר Box Office Mojo
| פרס פטל הזהב לסרט הגרוע ביותר |
| --- | --- | --- |
| 1980–1999 | אי אפשר לעצור את המוזיקה (1980) ‏•‏‏ אמא יקרה (1981) ‏•‏‏ אינצ'ון (1982) ‏•‏‏ הגברת הבודדה (1983) ‏•‏‏ בולרו (1984) ‏•‏‏ רמבו: משחק הדמים 2 (1985) ‏•‏‏ הווארד הברווז / תחת ירח דובדבן (1986) ‏•‏‏ ליאונרד חלק 6 (1987) ‏•‏‏ קוקטייל (1988) ‏•‏‏ מסע בין כוכבים 5: הגבול האחרון (1989) ‏•‏‏ ההרפתקאות של פורד פיירליין / תשוקה אחרת (1990) ‏•‏‏ הדסון הוק (1991) ‏•‏‏ ניצוץ באפילה (1992) ‏•‏‏ הצעה מגונה (1993) ‏•‏‏ צבע הלילה (1994) ‏•‏‏ נערות שעשועים (1995) ‏•‏‏ סטריפטיז (1996) ‏•‏‏ הדוור (1997) ‏•‏‏ לשרוף את הוליווד (1998) ‏•‏‏ פרוע על המערב (1999) |  |
| 2000–2019 | הקרב על כדור הארץ (2000) ‏•‏‏ אחי איך דפקו אותך (2001) ‏•‏‏ סחף חושים (2002) ‏•‏‏ אהבה מחוץ לחוק (2003) ‏•‏‏ אישה חתול (2004) ‏•‏‏ אהבה מלוכלכת (2005) ‏•‏‏ אינסטינקט בסיסי 2 (2006) ‏•‏‏ אני יודעת מי הרג אותי (2007) ‏•‏‏ גורו האהבה (2008) ‏•‏‏ רובוטריקים 2: הנקמה (2009) ‏•‏‏ איירבנדר (2010) ‏•‏‏ ג'ק וג'יל (2011) ‏•‏‏ דמדומים 4: שחר מפציע - חלק 2 (2012) ‏•‏‏ סרט 43 (2013) ‏•‏‏ מצילים את חג המולד (2014) ‏•‏‏ ארבעה מופלאים / חמישים גוונים של אפור (2015) ‏•‏‏ אמריקה של הילרי: ההיסטוריה הסודית של המפלגה הדמוקרטית (2016) ‏•‏‏ אמוג'י: הסרט (2017) ‏•‏‏ הולמס & ווטסון (2018) ‏•‏‏ קאטס (2019) |  |
| 2020–הווה | הוכחה ממשית (2020/21) ‏•‏‏ דיאנה: המחזמר (2021) ‏•‏‏ בלונדינית (2022) ‏•‏‏ פו הדב: דם ודבש (2023) |  |
עמק החרוץ

| --- | --- |
כרזת עמק החרוץ
כרזת עמק החרוץ
 מבוסס על:  ספר של מרשה דבנפורט
 בימוי:  טאי גארנט 
 הופק בידי:  אדווין ה. קנופף 
 תסריט:  סוניה לוין, ג'ון מיהן 
 עריכה:  בלאנש סוואל 
 שחקנים ראשיים:  גרגורי פק גריר גרסון ג'סיקה טנדי דונלד קריספ
 מוזיקה:  הרברט סטוטארט 
 צילום:  ג'וזף רוטנברג 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר 
 הקרנת בכורה:  3 במאי 1945
 משך הקרנה:  119 דק' 
 שפת הסרט:  אנגלית 
 סוגה:  סרט דרמה, סרט המבוסס על יצירה ספרותית, סרט רומנטי 
 מקום התרחשות:  פיטסבורג 
 תקציב:  2,165,000 דולר
 הכנסות:  8,096,000 דולר
 דף הסרט ב־IMDb
 
עמק החרוץ (באנגלית: The Valley of Decision) הוא סרט קולנוע אמריקאי משנת 1945 בבימויו של טאי גארנט, עם גריר גרסון וגרגורי פק בתפקידים הראשיים.
התסריט מבוסס על רומן בשם זה (אנ') מאת מרשה דבנפורט משנת 1942. לעומת הרומן שהוא סאגה משפחתית על בעלי תעשיית הפלדה בפיטסבורג משנת 1873 עד להתקפה על פרל הארבור, הסרט מתאר את המאורעות משנת 1873 למשך כעשור. גם בספר וגם בסרט נמצאת במרכז העלילה מרי רפטרי שנכנסה לבית התעשיין סקוט כמשרתת בגיל 16 והייתה מרכז המשפחה במשך שבעה עשורים.
גריר גרסון הייתה מועמדת לפרס אוסקר לשחקנית הטובה ביותר, הרברט סטוטהרט היה מועמד לפרס אוסקר לפסקול המקורי הטוב ביותר.
תקציר העלילה

פיטסבורג 1873, ויליאם סקוט (דונלד קריספ) עומד בראש מפעל הפלדה בעיר המעסיק מאות פועלים. סקוט נשוי לקלריסה (גלדיס קופר) ולהם שלושה בנים ובת - פול (גרגורי פק), וילי (דניאל דוריה), טד (מרשל תומפסון) וקונסטנס (מרשה האנט).
הפועלים הם מהגרים איריים שחיים בשכונת מצוקה בפאתי העיר. מרי רפטרי (גריר גרסון) גרה שם בצריף ביחד עם אחותה האלמנה ואביה פטריק "פט" רפרטי (ליונל ברימור). "פט היה פועל במפעל הפלדה, נפגע ונשאר משותק. למרות שקיבל פיצויים ותמיכה, הוא עוין את ויליאם סקוט ומשפחתו העשירים והמנצלים.
מרי מקבלת הצעה לעבוד כמשרתת בבית סקוט ומקבלת זאת בשמחה למרות התנגדותו של אביה. היא מתחילה בפחדים וחששות אך במהרה משתלבת בחיי המשפחה ומתפתחת אהבה בינה לפול. על ליבו של פול מתחרה גם לואיז קיין (ג'סיקה טנדי) ששייכת למעמד החברתי של פול אך הוא לא מאוהב בה.
סקוט יודע שרק פול יוכל להמשיך את המפעל לאחר מותו. פול מצליח בעזרת הפועל הראשי ג'ים ברנן (פול פוסטר) לשפר את הניצול של הכור.
מרי חשה שלא תוכל להינשא לפול בגלל הבדלי המעמדות. כאשר קונסטנס מתחתנת עם גבר אנגלי, היא מסכימה לעבור אתם ללונדון.
פול ממשיך לשלוח לה מכתבי אהבה. סקוט מבחין בעצב של פול וכשמתברר לו כי הסיבה היא מרי הוא משכנע אותה לחזור. מרי חוזרת לשמחתו של פול המדבר על נישואים אבל ברקע מופיעים אירועים מאיימים.
הפועלים משביתים את המפעל כשסקוט מסרב לבקשתם להעלאה במשכורת ולהתארגות. סקוט מארגן בדטרויט קבוצת שוברי שביתה. מרי משכנעת את פול וסקוט להיפגש איתם על הגשר במפעל. סקוט שולח את טד לתחנת הרכבת לעצור את שוברי השביתה אך הוא משתכר ולא מבצע זאת.
בראש קבוצת השובתים נמצאים פט רפרטי וג'ים ברנן. סקוט נענה לחלק מדרישותיהם אך לפתע מגיעים שוברי השביתה ומתחוללת מהומה. פט יורה בסקוט והורג אותו ובמהלך היריות נהרגים גם פט וג'ים.
מרי התמונה מחליטה לעזוב את בית המשפחה. היא פותחת חנות בגדים ושומרת על קשר עם קלריסה סקוט שמגיעה מדי פעם לחנות. בינתיים מתחתן פול עם לואיז נולד להם בן בשם פולי (דין סטוקוול).
כשקלריסה נוטה למות היא מבקשת ממרי להגיע ומודיעה לה כי הורישה לה את חלקה בירושה שזה חמישית מההון.
כל ההון מתחלק לארבעת הילדים ומרי. כל אחד מקבל שני מיליון דולר.
פול ומרי מחליטים לא למכור את חלקם ולהמשיך לשמור על המפעל ומשכנעים את קונסטנס לא למכור. המפעל נשאר בידי המשפחה ופול מחליט לעזוב את לואיז ולהתחתן עם מרי.
צוות השחקנים

| שם השחקן/ית | שם הדמות | הערות |
| --- | --- | --- |
| גרגורי פק | פול סקוט |  |
| גריר גרסון | מרי רפרטי |  |
| דונלד קריספ | ויליאם סקוט | האב |
| ליונל ברימור | פט רפרטי | האבא של מרי |
| גלדיס קופר | קלריסה סקוט | האם |
| ג'סיקה טנדי | לואיז קיין | אשתו של פול |
| דניאל דוריה | "ווילי" סקוט |  |
| מרשה הנט | קונסטנט סקוט |  |
| מרשל תומפסון | טד סקוט | הבן הצעיר |
| דין סטוקוול | פולי סקוט | הבן של פול ולואיז |
| פול פוסטר | ג'ים ברנן | הפועל הראשי |
פוליאנה (סרט, 1960)

| --- | --- |
כרזת הסרט פוליאנה
כרזת הסרט פוליאנה
 מבוסס על:  "פוליאנה" מאת אלינור הודג'מן פורטר
 בימוי:  דייוויד סוויפט 
 הופק בידי:  דריל זאנוק
 תסריט:  ספר: אלינור הודג'מן פורטר תסריט: דייוויד סוויפט
 עריכה:  פרנק גרוס 
 שחקנים ראשיים:  היילי מילס ג'יין ויימן  ריצ'רד איגן קרל מלדן אגנס מורהד ננסי אולסון אדולף מנז'ו
 מוזיקה:  פול סמית' 
 צילום:  ראסל הארלן 
 מדינה:  ארצות הברית 
 חברת הפקה:  חברת וולט דיסני, Walt Disney Productions 
 חברה מפיצה:  בואנה ויסטה
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  19 במאי 1960
 משך הקרנה:  134 דק' 
 שפת הסרט:  אנגלית 
 סוגה:  סרט ילדים, סרט דרמה, סרט רומנטי, סרט קומדיה, דרמה קומית, סרט מבוסס יצירה ספרותית 
 תקציב:  2,500,000‏$
 movies.disney.com/pollyanna
 דף הסרט ב־IMDb
 
פוליאנה (באנגלית: Pollyanna) הוא סרט דרמה קומית אמריקאי משנת 1960 של חברת וולט דיסני בבימויו של דייוויד סוויפט ובכיכובה של היילי מילס בתפקיד הראשי. התסריט מבוסס ברובו על רב המכר "פוליאנה" משנת 1913 מאת אלינור הודג'מן פורטר. העלילה מתרכזת בדמותה של פוליאנה, נערה יתומה ומלאת שמחת חיים המצליחה לשמח ולהעלות חיוך אצל אנשים עגומים בעיירה קטנה.
היילי מילס נחלה הצלחה בסרטה הראשון "עד ראייה" שצולם בבריטניה. זהו סרטה הראשון מבין שישה של חברת וולט דיסני בו השתתפה. היא זכתה בפרס אוסקר לשחקן הצעיר על משחקה בסרט זה (הפעם האחרונה שפרס זה חולק). כן הייתה מועמדת לפרס באפט"א לשחקנית הטובה ביותר.
ב-1920 הופק הסרט האילם "פוליאנה" עם מרי פיקפורד בתפקיד פוליאנה. כן הופקו מספר סדרות טלוויזיה, ב-1973, 1986, 1989 ו-2003.
תקציר העלילה

בתחילת המאה ה-20  נשלחת פוליאנה וויטייר (היילי מילס), יתומה בת 12, בתם של מיסיונרים שמתו.  היא נשלחת ברכבת לעיירה הרינגטון, שם גרה דודתה פולי הרינגטון (ג'יין ויימן).
ננסי (ננסי אולסון), המשרתת הראשית בבית הרינגטון שתהיה מכאן ואילך הממונה על פוליאנה, חברתה ואשת סודה, מקבלת אותה בתחנת הרכבת.
פולי היא אישה רווקה וקשוחה, מקבלת את פוליאנה בפנים רציניות ומסבירה לה את חובותיה להתנהגות טובה. פוליאנה היא נערה אופטימית ושמחה בעיקר הודות לחינוך של אביה שלימד אותה את "משחק השמחה" - למצוא משהו שמח לכל דבר. כאשר הוא ביקש מקהילת מאמיניו העניים בובה כמתנה ליום הולדתה של פוליאנה הם שלחו זוג קביים. פוליאנה התעצבה אך אביה אמר לה שעליה לשמוח שאין היא זקוקה לקביים...
פולי היא האשה החזקה בעיירה, התושבים עובדים במפעלים שלה ופוחדים לצאת נגדה. כשראש העיר (דונלד קריספ) מכנס את התושבים ומבקש עזרתם בבנית בית יתומים חדש כי הישן במצב גרוע, מתנגדת לכך פולי ובעקבותיה כל התושבים...
גם הכומר פורד (קרל מלדן) פוחד מפולי. היא מזמנת אותו לפני כל דרשה ומורה לו באיזה פסוקים עליו להשתמש שעיקרם - תוכחה קשה לחוטאים שיגיעו לגיהנום. אחרי כל דרשה כזאת יוצאים התושבים מהכנסייה עם פנים עגומות...
לעיירה מגיע גם הרופא ד"ר צ'ילטון (ריצ'רד איגן) שהיה פעם בן הזוג של פולי אך היא מקבלת את פניו בקרירות לעומת פוליאנה שמתיידדת איתו.
פוליאנה מתיידדת עד מהרה עם תושבי העיירה. ביחד עם היתום ג'ימי בין (קווין קורקורן) היא מגיעה לביתו של מר פנדרגסט (אדולף מנז'ו), אדם מתבודד ושונא זרים המתרכך לנוכח שני הילדים ולבסוף אף מאמץ את ג'ימי.
פוליאנה מגיעה גם לביתה של האלמנה הרגזנית וההיפוכונדרית גברת סנואו (אגנס מורהד) השוכבת כל הזמן במיטה מוקפת תרופות וחושבת על מוות קרוב. לראשונה היא מקבלת את פוליאנה בכעס אך עם הזמן היא לומדת את "משחק השמחה" ומתחילה להתרכך.
למרות התנגדותה של פולי, התושבים מחליטים לערוך בזאר לאיסוף כספים למטרת הקמת בית היתומים. כדי שהתושבים ישתתפו במפעל זה יש צורך בהסכמת הכומר פורד אבל הוא חושש מפולי ומסרב להתערב בעניין.
פוליאנה מגיע לכומר פורד ואומרת לו כי אביה שהיה גם כומר נהג לשבץ בדרשותיו רק פסוקים שמחים מהתנ"ך וכי יש שמונה מאות כאלה. פורד מתרשם ממנה ומשנה את התנהגותו. בדרשה הבאה בכנסייה הוא מדבר על השמחה, מבקש סליחה על התנהגותו ומבטיח כי יגיע לבזאר.
כל העיירה מגיעה לבזאר חוץ מפולי שאוסרת על פוליאנה לצאת מהבית. ג'ימי מטפס על עץ לחדרה של פוליאנה ומשכנע אותה לרדת ולהגיע לבזאר. בשיא הבזאר שרה פוליאנה את השיר "אמריקה אמריקה" כשהיא עטופה בדגל ארצות הברית.
בחזרה מנסה פוליאנה לטפס לחדרה דרך העץ אך היא נופלת, נפצעת קשה. היא שוכבת משותקת ומדוכאת ופולי מזמינה את ד"ר צ'ילטון. הוא בודק את פוליאנה ומחליט שעליה להגיע לניתוח בבלטימור ויש סיכוי שתוכל לחזור ללכת. פולי שמרגישה רגשות אשם מחליטה לנסוע אתה אך לפני שהם יוצאים באים כל אנשי העיירה להיפרד מהילדה שהכניסה שמחה לכל תושבי העיירה. פוליאנה מתחילה לחייך ובתחנת הרכבת מנופפים לה כולם עם השלט "הרינגטון - עיירת השמחה".
פרס גלובוס הזהב לשחקנית הטובה ביותר - סרט דרמה

| --- | --- |

זוכת הפרס לשנת 2024, פרננדה טורס
 מיקום הטקס:  ארצות הברית 
 תקופת הפרס:  1943–הווה (כ־82 שנים)
 המספר הרב ביותר של זכיות:  אינגריד ברגמן, ג'יין פונדה, מריל סטריפ וקייט בלאנשט (3)
 המספר הרב ביותר של מועמדויות:  מריל סטריפ (14)
 www.goldenglobes.com
 
פרס גלובוס הזהב לשחקנית הטובה ביותר - סרט דרמה (באנגלית: Golden Globe Award for Best Actress – Motion Picture Drama) הוא פרס גלובוס הזהב הניתן מטעם איגוד העיתונאים הזרים בהוליווד (HFPA) על הופעה יוצאת מן הכלל לשחקנית הטובה ביותר בסרט דרמה. הפרס נחשב לאחד המנבאים המדויקים ביותר לפרס אוסקר.
כשנוסד הטקס, הקטגוריה הנוכחית נקראה השחקנית הטובה ביותר בסרט קולנוע. אך קטגוריה זו פוצלה לשנים: השחקנית הטובה ביותר - סרט דרמה והשחקנית הטובה ביותר - סרט קומדיה או מוזיקלי. ב-2005, שונה שמה של הקטגוריה לההופעה הטובה ביותר של שחקנית - סרט דרמה.
נכון ל-2011, השחקניות שזכו הכי הרבה פעמים בפרס היו אינגריד ברגמן וג'יין פונדה שכל אחת מהן זכתה שלוש פעמים. מריל סטריפ מחזיקה במספר הפעמים הגבוה ביותר ששחקנית הייתה מועמדת לפרס עם 12 מועמדויות. קתרין הפבורן מחזיקה במספר הפעמים הגבוה ביותר ששחקנית הייתה מועמדת לפרס אך לא זכתה עם 6 מועמדויות.
נכון ל-2011, 47 פעמים זכו שחקניות ממוצא אמריקאי (כולל שחקניות בעלות אזרחות כפולה, כמו ניקול קידמן ואליזבת טיילור). אחריהן זכו 10 פעמים שחקניות ממוצא בריטי. וופי גולדברג הייתה השחקנית האפרו אמריקאית הראשונה ויחידה עד כה שזכתה בפרס והאלי ברי הייתה השחקנית האפרו אמריקאית היחידה עד כה שהייתה מועמדת לפרס מספר פעמים. בסך הכול, רק שתי שחקניות ששיחקו בסרטים שאינם דוברי אנגלית זכו בפרס; אנוק איימה בסרט הצרפתי "גבר ואישה" (1966) וליב אולמן בסרט השוודי "מהגרים" (1972).
מתוך 68 השחקניות שזכו בפרס עד היום (מרס 2011), 34 מהן זכו לאחר מכן גם בפרס אוסקר לשחקנית הטובה ביותר שהוענק באותה שנה. האחרונה מביניהן הייתה נטלי פורטמן שזכתה ב-2011 על משחקה בסרט "ברבור שחור".
זוכות ומועמדות

"" מסמל כי השחקנית זכתה בפרס אוסקר לשחקנית הטובה ביותר.
"*" מסמן כי השחקנית הייתה מועמדת לפרס אוסקר לשחקנית הטובה ביותר.
עזאם עלי

| --- | --- |

 לידה:  3 באוקטובר 1970 (בת 54) טהראן, איראן 
 מוקד פעילות:  איראן איראן
 תקופת הפעילות:  מ-1997 
 סוגה:  רוק ‏•‏‏ פולק ‏•‏‏ פולק-פופ ‏•‏‏ ניו אייג' ‏•‏‏ עולם
 כלי נגינה:  דולצימר 
 חברת תקליטים:  נרדה פרודקשנס 
 www.azamalimusic.com
 פרופיל ב-IMDb
 
עזאם עלי (בפרסית: اعظم علی; נולדה ב-3 באוקטובר 1970) היא מוזיקאית איראנית. נכון ל-2023 הוציאה שמונה אלבומי אולפן באורך מלא כחלק מהצמדים VAS ונייאז. כמו כן, היא פרסמה ארבעה אלבומים כסוליסטית.
ביוגרפיה

עלי נולדה ב-3 באוקטובר 1970 בטהרן. את רוב ילדותה בילתה בפנצ'גאני שבהודו. בשנת 1985 עברה יחד עם אמה ללוס אנג'לס, קליפורניה, שם החלה ללמוד נגינה על סנטור אצל מנוג'הר סאדקי.
בשנת 1996 הקימה לצד גרג אליס את הצמד VAS. השניים נועדו שנה קודם לכן באוניברסיטת קליפורניה בלוס אנג'לס. היא ובעלה, לוגה רמין טורקיאן, כבר היו חברים בלהקה אחרת בשם נייאז. בשנת 2005 השתתפה ברצועה "Coma" עם סרג' טנקיאן, שנכללה אחר כך ב-Enter the Chicken של באקטהד. בשנת 2006 נטלה חלק בשיר "Dem", שנכלל באלבומו של מרקן דדה הטורקי, Nefes/Breath.
ביוגרפיה > קריירת סולו

בשנת 2002 הוציאה עלי את אלבום הבכורה שלה, Portals of Grace.‏ ב-2003 שרה את "Inama Nushif" בשפה ממוצאת עבור הפסקול של המיני-סדרה "ילדי חולית". שלוש שנים אחר כך פורסם Elysium for the Brave, שהגיע ב-23 בספטמבר 2006 למקום העשירי במצעד הבילבורד לאלבומי מוזיקת העולם. באותה שנה הייתה חלק ממצבת הזמרות שקולן נכלל בסרט 300. אלבומה השלישי, From Night to the Edge of Day, יצא לאור ב-2011, והוא אוסף שירי ערש שהייתה שרה לבנה הקטן. על האלבום Lamentation of Swans – A Journey Towards Silence‏ (2013) עמלו עלי ובעלה עוד מ-2009. הוא עוסק בקשיים שחוו במערכת היחסים ביניהם, בשל היותם עסוקים בקריירה אחד של השני. בשנת 2019 שבה לעולם המוזיקה עם הוצאתו של Phantoms.
דיסקוגרפיה

2002– Portals of Grace
2006 – Elysium for the Brave
2011 – From Night to the Edge of Day
2013 – Lamentation of Swans – A Journey Towards Silence
2019 – Phantoms‏
1997 – Sunyata
1998 – Offerings
2000 – In the Garden of Souls
2004 – Feast of Silence
2005 – Niyaz
2008 – Nine Heavens
2012 – Sumud
2013 – Sumud Acoustic EP
2015 – The Fourth Light
הערות שוליים

↑  "Azam Ali". Parstimes.com. נבדק ב-28 בדצמבר 2016. {{cite web}}:  (עזרה)
↑  "Azam Ali". 26 בנובמבר 2002. אורכב מ-המקור ב-26 בנובמבר 2002. {{cite web}}:  (עזרה)
↑  "Niyaz: From Iran To India To Los Angeles". Npr.org. נבדק ב-28 בדצמבר 2016. {{cite web}}:  (עזרה)
↑  "Programme 2017". Hollandfestival.nl (באנגלית). אורכב מ-המקור ב-12 ביוני 2018. נבדק ב-8 בספטמבר 2017. {{cite web}}:  (עזרה)
↑  "BUCKETHEAD/SERJ TANKIAN Collaboration Posted Online". BLABBERMOUTH.NET (באנגלית אמריקאית). 5 באוקטובר 2005. נבדק ב-8 בספטמבר 2017. {{cite news}}:  (עזרה)
↑  "Azam Ali, Portals of Grace". Rambles.net. 28 בספטמבר 2002. נבדק ב-28 בדצמבר 2016. {{cite web}}:  (עזרה)
↑  "Children of Dune". 11 במאי 2011. אורכב מ-המקור ב-11 במאי 2011. {{cite web}}:  (עזרה)
↑  "Billboard Online - Now www.billboard.com". 27 בדצמבר 1996. אורכב מ-המקור ב-27 בדצמבר 1996. {{cite web}}:  (עזרה)
↑  "AOL Radio Stations | Free Internet Radio | AOL Radio". Spinner.com. נבדק ב-28 בדצמבר 2016. {{cite web}}:  (עזרה)
↑  "Azam Ali – PHANTOMS". YouTube. 12 ביולי 2019. נבדק ב-13 ביולי 2019. {{cite web}}:  (עזרה)
| --- | --- |
בקרת זהויות :  NLI: 987007313379405171  BnF: cb155426580 (data)  GND: 135049652  ISNI: 0000 0000 5549 4141  LCCN: n2003080298  MusicBrainz: 347aafad-0d39-4046-8455-21da93854943  NKC: xx0101529  SUDOC: 234317019  VIAF: 1848164   WorldCat (עם VIAF): 1848164
כוננות עם שחר (סרט)

| --- | --- |

כרזת הסרט
 הופק בידי:  קתרין ביגלו קולין וינסלו מארק בול מייגן אליסון
 עריכה:  ויליאם גולדנברג, דילן טיכנור
 שחקנים ראשיים:  ג'סיקה צ'סטיין קייל צ'אנדלר ג'ייסון קלארק 
 חברה מפיצה:  סרטי קולומביה
 הקרנת בכורה:  19 בדצמבר 2012 ארצות הברית(הפצה מוגבלת) 11 בינואר 2013 ארצות הברית(הפצה מסחרית רחבה) 31 בינואר 2013 ישראל
 תקציב:  כ-40 מיליון דולר
 הכנסות:  כ-132.8 מיליון דולר
כוננות עם שחר (באנגלית: Zero Dark Thirty) הוא סרט קולנוע אמריקאי בבימויה של קתרין ביגלו, שיצא לאקרנים בשנת 2012. הסרט מתאר את המאמץ המודיעיני האמריקאי במרדף אחר אוסאמה בן לאדן עד להריגתו במבצע חנית נפטון. הסרט עורר מחלוקת בארצות הברית בשל יחסו לכאורה לחקירות בעינויים.